



 **REPUBLIKA HRVATSKA**

 **MEĐIMURSKA ŽUPANIJA**

**OPĆINA SVETI JURAJ NA BREGU**

 **OPĆINSKO VIJEĆE**

KLASA:910-03/20-01/01

URBROJ:2109/16-03-20-1

Pleškovec, 21. prosinca 2020.

Na temelju članka 28. Statuta Općine Sveti Juraj na Bregu („Službeni glasnik Međimurske županije“, broj 11/20.) dana 21. prosinca 2020. godine, na 22. sjednici Općinsko vijeće Općine Sveti Juraj na Bregu donosi

**ODLUKU**

**o pristupanju *„Sporazumu gradonačelnika“* europskih gradova s ciljem smanjenja emisije CO2 za 40% do 2030. godine angažmanom u projektima energetske učinkovitosti i korištenja obnovljivih izvora energije**

**I.**

Općina Sveti juraj na Bregu pristupa Sporazumu gradonačelnika europskih gradova (engl. *Convenant of Mayors*) prema kojem će Općina Sveti Juraj na Bregu povećanjem energetske učinkovitosti i korištenjem obnovljivih izvora energije smanjiti emisije CO2 (*ugljičnog dioksida*) prema inicijativi Europske komisije u cilju promoviranja održive energetske politike.

**II.**

Općina Sveti Juraj na Bregu prihvaća načela i obveze iz Sporazuma gradonačelnika o smanjenju emisije CO2 povećanjem energetske učinkovitosti i korištenjem obnovljivih izvora energije na području Općine Sveti Juraj na Bregu.

**III.**

Sporazum gradonačelnika sastavni je dio ove Odluke.

**IV.**

Ovlašćuje se načelnik Općine Sveti Juraj na Bregu da potpiše Sporazum gradonačelnika.

**V.**

Ova Odluka stupa na snagu danom donošenja, a objavit će se u „Službenom glasniku Međimurske županije“.

 **PREDSJEDNIK**

 Općinskog vijeća

 Anđelko Kovačić